Държавен вестник, бр. 88, 2008 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  88
Чл. 288. Когато дадени технически средства
се завеждат и се обслужват от една бойна част
(служба, сектор или секция) на кораба, а се
използват за нуждите на друга бойна част (служ-
ба, сектор или секция), командирите (начални-
ците) на последната са длъжни да искат разре-
шение за използването им от този командир на
бойна част (служба), в чието завеждане се на-
мират, а не от лицата, които непосредствено ги
обслужват.
Чл. 289. (1) На всеки боен пост има опреде-
лено място за разполагане на табелното иму-
щество и са назначени отговорни лица за него.
(2) Табелното имущество, което се намира
на бойните постове съгласно описа, трябва да
се използва само по предназначение.
Чл. 290. На корабите се забранява да се съх-
ранява и пази нещатно имущество, излишни
предмети и материали.
Чл. 291. (1) Корабното имущество се прове-
рява не по-рядко от един път в годината от
назначени вътрешнокорабни комисии.
(2) Намереното от комисията нещатно и
излишно имущество след утвърждаване на акта
от командира на кораба незабавно се снема от
кораба или се зачислява.
Чл. 292. (1) Офицерите, старшините и мат-
росите отговарят за поддържането и опазване-
то на своите завеждания.
(2) Офицерите, старшините и матросите са
длъжни:
1. да знаят подробно устройството, правила-
та за използване на завежданите от тях оръжие
и технически средства, да ги поддържат в из-
правност и готовност за действие;
2. да следят всички завеждани от тях сред-
ства да работят в съответствие с изискванията
на инструкциите и незабавно да вземат мерки
за отстраняване на откритите неизправности;
3. да проверят след отстраняване на неиз-
правностите щателно всеки механизъм, устрой-
ство или детайл от въоръжението и да ги из-
пробват в действие, докато се уверят напълно в
тяхната сигурна работа;
4. да съставят (да имат) схеми, чертежи,
планове и всички основни данни за своето за-
веждане.
Чл. 293. Завеждащият установката, механиз-
ма или прибора е длъжен:
1. да се убеди преди пускане в действие на
установката, механизма или прибора в тяхната
пълна изправност и готовност за работа и да
присъства при пускането им в действие;
2. да наблюдава за тяхната работа и да изиск-
ва от лицата, които обслужват механизмите,
точно да спазват експлоатационните инструк-
ции и незабавно да вземат мерки за прекратя-
ване на неправилните действия;
3. да взема мерки незабавно при неизправ-
ност в работата им за предотвратяване на счуп-
ване или авария и да докладва на своя началник
за случилото се;
4. да ги оглежда след прекратяване на работа-
та им и привежда в ред и готовност за използване;
5. да получава от специално определеното
лице от бойната част (службата) необходимите
материали за обслужване на завеждането и да
следи за тяхното изразходване.
Чл. 294. На корабните механизми и устрой-
ства, които се обслужват от няколко военнослу-
жещи, се окачват или подреждат в сборници на
бойния пост инструкции за експлоатацията им.
Чл. 295. (1) Завеждащите корабни помеще-
ния (командирите на отсеци) отговарят за тях-
ното състояние, за изправността на вратите,
люковете, гърловините, вентилационните кла-
пани, илюминаторите и задрайките по тях за
наличието на табелното имущество, за чисто-
тата и реда в помещенията и своевременното
им проветряване.
(2) Ежедневно след завършване на работата
и занятията се извършва приборка на помеще-
нията. Завеждащите помещения оглеждат трю-
мовете, преградите, люковете, гърловините,
апаратурата на задбордните отвори, електро-
инсталацията, апаратурата на корабните сис-
теми и се убеждават, че са спазени всички изиск-
вания за недопускане възникването на пожари
и нахлуване на задбордна вода в помещенията,
като особено внимание се обръща на помеще-
нията, в които са работили външни лица.
(3) Завеждащите помещения докладват на
своите непосредствени началници, а на подвод-
ниците—на дежурния по кораб, за резултатите
от огледа.
Чл. 296. Завеждащите служебни помещения
(командни пунктове, радиорубки, машинни
отделения и др.) следят след завършване на
работа и занятия в тях да няма никой освен
лицата от дежурно-вахтената служба, които
имат специално разрешение от командира на
бойната част (началника на службата, помощ-
ник-командира на кораба).
Чл. 297. Офицерите, старшините и матросите,
които отговарят за подвижни предмети от въоръ-
жението и снабдяването на кораба (пожарно,
аварийно-спасително имущество, инструменти,
приспособления, ключове от клапаните), са длъж-
ни да се грижат тези предмети да бъдат изправни,
винаги да се намират в определените за тях места
и да се използват по предназначение.
Чл. 298. Лицата, на които е възложено да
отговарят за разходни предмети и материали,
се грижат за тяхното правилно пазене, израз-
ходване, отчет и своевременно попълване.
Чл. 299. (1) Когато корабът се намира в кам-
пания, завеждащите оръжието и техническите
средства наблюдават за тяхната работа и водят
отчет за забелязаните неизправности.
(2) Забележките по работата на оръжието и
техническите средства, събрани по време на
кампанията, се използват при съставянето на
ремонтните ведомости преди влизане на кора-
ба в ремонт.